Anatomie Artistica Vol.1: Contructia corpului - Gh. Ghitescu
Metodele de lucru folosite pentru studiul formelor si materialul vast acumulat de antropologie in acest domeniu deschid anatomiei artistice largi perspective pentru adincirea principalelor sale probleme: studiul proportiilor corpului, studiul fizionomiei, studiul morfologiei sexelor, al morfologiei dezvoltarii, al variantelor de tipuri corporale si studiul tipurilor antropologice. Indepartindu-se de conceptia comuna a manualelor de anatomie artistica din trecut, cele trei volume care alcatuiesc aceasta lucrare trateaza problemele formei exterioare si expresiei corpului din punctul de vedere al aplicatiei in arta plastica. Gindita in acest sens, Anatomia artistica adopta un plan orientat dupa principalele etape pe care analiza le-ar putea desprinde in reprezentarea plastica a corpului: constructia corpului, modelajul formelor exterioare, individualizarea aspectului corporal, expresia. Primul volum, Constructia corpului, abordeaza toate problemele de morfologie exterioara legate de studiul scheletului: participarea scheletului la modelajul exterior, reperele scheletului, punctele metrice si efectuarea masuratorilor pe viu, studiul proportiilor capului si corpului, dupa metodele antropologice si artistice.